રતનપોળ અને ઝવેરીવાડ વિસ્તારમાં આ‍શરે ૧૫૦ જેટલી આંગડિયા પેઢી આવેલી છે, જેમાં દરરોજ લાખો-કરોડોની રોકડ સહિતની ચીજવસ્તુઓની હેરફેર થતી હોય છે. આંગડિયા પેઢીનું સંચાલન હજુ પણ જૂની ઢબે અને વિશ્વાસના આધારે થતું હોય છે. જ્યારે થોડા દિવસ અગાઉ રતનપોળ ખાતે આવેલી ઝવેરી ચેમ્બર્સમાં વર્ષોજૂની આંગડિયા પેઢીને તાળાં લાગ્યાં હોવાની વાત સામે આવી છે. આ આંગડિયા પેઢી બંધ થવા પાછળનું કારણ સટ્ટા અને હવાલામાં થયેલું કરોડોનું નુકસાન હોવાનું મનાઈ રહ્યું છે.